LIETUVOS RESPUBLIKOS VIDAUS REIKALŲ MINISTRAS

Į S A K Y M A S

DĖL LIETUVOS RESPUBLIKOS VIDAUS REIKALŲ MINISTRAS 2004 M. SAUSIO 13 D. ĮSAKYMO NR. 1V-8 „DĖL LIETUVOS RESPUBLIKOS VIDAUS REIKALŲ MINISTERIJOS DARBO REGLAMENTO PATVIRTINIMO IR KAI KURIŲ VIDAUS REIKALŲ MINISTRO ĮSAKYMŲ PRIPAŽINIMO NETEKUSIAIS GALIOS“ PAPILDYMO

2004 m. kovo 10 d. Nr. 1V-66

Vilnius

Papildau Vidaus reikalų ministerijos darbo reglamento, patvirtinto Lietuvos Respublikos vidaus reikalų ministro 2004 m. sausio 13 d. įsakymu Nr. 1V-8 „Dėl Lietuvos Respublikos vidaus reikalų ministerijos darbo reglamento patvirtinimo ir kai kurių vidaus reikalų ministro įsakymų pripažinimo netekusiais galios“ (Žin., 2004, Nr. 12-348), II skyrių „Bendrieji ministerijos struktūros ir darbo klausimai“ šiuo šeštuoju skirsniu ir 381 punktu:

„RESPUBLIKOS PREZIDENTO DEKRETŲ PASIRAŠYMAS

381. Ministras pasirašo Respublikos Prezidento dekretus dėl Lietuvos Respublikos pilietybės teikimo. Tokie dekretai pasirašomi per Lietuvos Respublikos Vyriausybės įstatymo (Žin., 1994, Nr. 43-772; 1998, Nr. 41(1)-1131) 19 straipsnyje nustatytą laiką.

Prieš pasirašant ministrui Respublikos Prezidento dekretą dėl Lietuvos Respublikos pilietybės teikimo Migracijos departamentas prie Lietuvos Respublikos vidaus reikalų ministerijos raštu pareiškia savo nuomonę, ar teikiamas pasirašyti dekretas atitinka galiojančius Lietuvos Respublikos pilietybės įstatymą (Žin., 2002, Nr. 95-4087), Lietuvos Respublikos pilietybės įstatymo įgyvendinimo įstatymą (Žin., 2002, Nr. 95-4088), Lietuvos Respublikos Vyriausybės 2002 m. gruodžio 21 d. nutarimą Nr. 2081 „Dėl Lietuvos Respublikos pilietybės dokumentų rengimo taisyklių patvirtinimo“ (Žin., 2002, Nr. 124-5656) ir kitus teisės aktus Lietuvos Respublikos pilietybės klausimais.“

Vidaus reikalų ministras	Virgilijus Bulovas